དང་བཅས་པ་བཞུགས་སོ།།

ན་མོ་གུ་རུ།དད་པ་བརྟན་པོའི་དྲུང་དུ་དམ་བཅས་ཤིང་།།དགེ་འདུན་གྲུབ་ཀྱི་སྤྱན་སྔར་ཞལ་གྱིས་བཞེས།།དགོན་གནས་འདི་ཉིད་ཚུལ་བཞིན་སྐྱོབ་མཛད་པའི།།ནེ་སེར
ཇོ་བོ་ཆེན་པོར་ཕྱག་འཚལ་ལོ།།སྔོན་ཆད་མ་ངར་བདག་གིས་བཅོས་པ་འདིར།།ཀོ་ལོང་མེད་པར་གནང་བ་སྩོལ་བ་དང་།།ནུས་པ་མཐར་ཕྱིན་ཕུན་སུམ་ཚོགས་གྱུར་ནས།།བསྟན་དང་དགོན་འདི་ཚུལ
བཞིན་བསྲུང་ནུས་མཛོད།།དེ་ཡང་སངས་རྒྱས་ཀྱི་བསྟན་པ་སྤྱི་དང་ཁྱད་པར་དགོན་གནས་འདི་ཉིད་ཚུལ་བཞིན་དུ་བསྲུང་བར་མཛད་པའི་ལྷའི་དགེ་བསྙེན་ཆེན་པོ་ན་སེར་ཇོ་བོ་ཆེན་པོ་སྒྲུབ་པར་འདོད་པའི
རྣལ་འབྱོར་པས་ཡིད་དང་མཐུན་པའི་གནས་སུ་གཏོར་མ་མཆོད་པ་རྣམས་རྒྱས་པར་བཤམས།གསང་བ་འཇིགས་གསུམ་གང་རིགས་ཀྱི་བདག་བསྐད་རྒྱས་པར་སྔོན་དུ་བཏུང་བར་བྱ་དགོས་ཤིང་།

ལྷག་པར་བདེ་འཇིགས་གཉིས་དང་དེའི་ནང་ནས་ཀྱང་འཇིགས་བྱེད་མཆོག་ཏུ་བསྔགས་ལ་དེ་རྣམས་མི་ལྕོགས་ན་རྟ་མགྲིན་གྱི་བྱ་ཞིང་ཕུན་སུམ་ཚོགས་པ་འབྱུང་ངོ་།།དེ་ནས་མཆོད་པ་ཨ་མྲྀ་ཏས
བསངས།སྭ་བྷཱ་ཝས་སྟོང་པར་སྦྱངས་ཤིང་།བླ་མེད་ལྟར་བྱིན་གྱིས་བརླབས།གཏོར་མའང་བླ་མེད་ལྟར་བྱིན་གྱིས་བརླབས་ནས།རྟེན་བསྐྱེད་པ་ནི།ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ།སྟོང་པ
ཉིད་དུ་གྱུར།སྟོང་པའི་ངང་ལས་མདུན་དུ་སྤང་གཤོངས་ཡིད་དུ་འོང་བ་སྨན་དང་ནགས་ཚལ་དུ་མས་བརྒྱན་པ་རི་དྭགས་དང་སྤང་བྱ་སྣ་ཚོགས་སྒྲ་སྐད་སྨན་པོ་སྒྲོག་ཅིང་ལང་ལིང་དུ་རྒྱུ་བ་རྔམས་ཟིལ་དང་ལྡན་པའི་དབུས་སུ་
ཁང་པ་བརྩེགས་པ་ལྔ་བརྒྱབ་ཤེལ་གཡུ་གསེར་གསུམ་སོགས་ལས་གྲུབ་པའི་རྒྱན་གྱིས་སྤྲས་པའི་ནང་དུ་གངས་རི་ཆག་པའི་དུམ་བུ་ལྟར་དཀར་བའི་རྟ་མཆོག་སྤྲིན་གྱི་ཤུགས་ཅན་རིན་པོ་ཆེའི་སྒྲ་སྲབ་སོགས་རྒྱན་གྱིས
སྤྲས་པའི་སྟེང་དུ་ཤེལ་དཀར་གྱི་མདུང་རིང་གསེར་གྱི་སོ་རྣོན་དང་ལྡན་པ་དེ་ལས་འོད་ཟེར་འཕྲོས་དོན་གཉིས་བྱས་ཚུར་འདུས་ཡོངས་སུ་གྱུར་པ་ལས།ནི་སེར་ཇོ་བོ་ཆེན་དེ།མདོག་ཆུ་ཤེལ་གྱི་རི་བོ་འདྲ་བ་ཞལ་གཅིག

ཕྱག་གཉིས་པ།ཕྱག་གཡས་ཤེལ་དཀར་གྱི་མདུང་རིང་གསེར་གྱི་སོ་རྣོན་ཅན་ལྷ་གོས་ཀྱི་ལྷབ་ལྷུབ་དང་ལྡན་པ་འཛིན་ཅིང་ཕྱག་གཡོན་ཡིད་བཞིན་གྱི་ནོར་བུ་འཛིན་པ་ཤིན་ཏུ་འཛུམ་ཞིང་ཀ་ཤི་ཀ་རེ་ལ་ཐོད་དང་ལྷ་གོས་ཀྱི་ན་བཟའ་ཕུ་ཐུང་ཅན་གསོལ་བ་རོལ་ཞིང་འགྱིང་།།
བ།དེའི་གཡས་གཡོན་རྣམས་དང་མཐའ་སྐོར་དུ་བཙུན་མོ་སྲས་བློན་དམག་དཔོན་འབངས་སོགས་ཀྱིས་བསྐོར་ཞིང་ལོངས་སྤྱོད་བསམ་གྱིས་མི་ཁྱབ་པ་དང་བཅས་པའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་གིས་མཚན་པ་ཐུགས
ཀའི་ཧཱུཾ་གི་འོད་ཟེར་གྱིས་རང་བཞིན་གྱི་གནས་ནས་ལྷའི་དགེ་བསྙེན་ཆེན་པོ་འཁོར་དང་བཅས་པ་སྤྱན་དྲངས།ཀྱཻཥྛམར་མེ་མཛད་སོགས་ཞེས་པ་ནས་མཐུན་པའི་ངམ་རྫས་བཞེས་ཞེས་པའི་བར་གྱིས་དབྱངས་བྱ་ཞིང་།ཨཱ་ཀཪྵ་ཡ་ཛཿཛཿཧཱུྃ་བཾ་ཧོཿགཉིས་སུ
མེད་པར་གྱུར།དབང་གི་ལྷས་དབང་བསྐུར།དཔལ་རྟ་མགྲིན་གྱིས་དབུ་བརྒྱན་པར་གྱུར་པར་བསམས།ཨོཾ་མ་ཧཱ་དེ་བ་ཨུ་པ་སི་ཀ་ས་པ་རི་ཝཱ་ར་ཨརྒྷཾ་ནས་ཤཔྟའི་བར་གྱིས་མཆོད།སྤྱན་རས་གཟིགས་དབང་ཞེས་སོགས་ཤོ་ལོ་ཀ་གཅིག་གིས་བསྟོད།བསྐང
རྫས་དང་བསྐང་གཏོར་སྤྱི་ལྟར་བྱིན་གྱིས་བརླབས་ནས།ཀྱཻཿལྷ་ཡི་རིན་ཆེན་སྣོད་ཡངས་ཡིད་འོང་བར།།བརྒྱ་བྱིན་བཏུང་བ་ལས་ལྷག་མཆོད་ཡོན་དང་།།ཀླུ་ཡི་མེ་ཏོག་ནོར་སྦྱིན་བདུག་སྤོས་འདིས།།ལྷ་ཡི་དགེ་བསྙེན་ཆེན་པོའི་ཐུགས་དམ་བསྐངས།།
བཙུན་མོ་སྲས་བློན་དམག་དཔོན་ཐུགས་དམ་བསྐངས།།ཐུགས་དམ་སྐོང་ཞིང་ཉམས་ཆགས་གསོས་གྱུར་ནས།།བར་ཆད་ཀུན་སོལ་མཐུན་རྐྱེན་མ་ལུས་སྒྲུབས།།འོད་འབར་ཉི་ཟླ་འདྲ་བའི་སྣང་གསལ་མཆོག།མིའམ་ཅི་ཡི་དྲི་ཆབ་དམ་པ་དང་།།རོ་བརྒྱ་

ལྡན་པའི་ཞལ་ཟས་རྒྱ་མཚོ་ཡིས།༢༤།ཤེལ་དཀར་མདུང་རིང་གསེར་གྱི་སོ་ལྡན་དང་།།ནོར་བུ་རིན་ཆེན་ལྷ་ཡི་གོས་བཟང་མཆོག།ཀ་ཤི་ཀ་ཡི་ལ་ཐོད་རྒྱན་བཅས་འདིས།༧༣།ལྷ་ཆེན་ཉིད་སྐུ་རི་བོ་ལྟར་བརྗིད་ཅིང་།།བལྟ་བས་མི་
མས་དཔལ་གྱིས་མངོན་མཐོ་བ།།དྲང་བའི་ཡིད་མཚོ་རྒྱས་པར་བྱེད་པ་འདིས།།ལྷ་ཡི་དགེ་བསྙེན་ཆེན་པོའི་ཐུགས་དམ་བསྐངས།།བཙུན་མོ་སྲས་བློན་དམག་དཔོན་ཐུགས་དམ་བསྐྲངས།།ཐུགས་དམ་སྐོང་ཞིང་ཉམས་ཆགས་གསོས་གྱུར་ནས།།བར
ཆ་ཀུན་སོལ་མཐུན་རྐྱེན་མ་ལུས་སྒྲུབས།ཞེས་བརྗོད།སྐབས་འདིར་བསྐང་གཏོར་འབུལ།དེ་ནས་བསྐུལ་བྱ་བ་ནི་རིག་པ་ངར་དང་ལྡན་པས།ཀྱཻཿལྷ་ཡི་དགེ་བསྙེན་ཆེན་པོ་ཡིས།།བསྟན་ལ་གནོད་བྱེད་དགྲ་བགེགས་ཚོགས།།ཐལ་བའི་རྡུལ་དུ་
རློག་མཛོད་ལ།།སྙིང་ཁྲག་ཚོགས་ནི་ཐང་ལ་ཕོ།།མགོ་དང་ལག་པ་རྐང་པ་ཆོད།།མིང་ཡང་ལྷག་མར་མི་ལུས་ཤིང་།།བདུན་བརྒྱུད་ཚུན་ཆད་བརླག་པ་དང་།།ཉེས་ཅན་རྒྱུན་ནི་བརླག་པར་མཛོད།ཅེས་ལན་ཅི་མང་བསྐུལ།བཟློག་པ་སྤྱི་འགྲོ་བྱས་རྗེས་སུ།།
ནི་སེར་ཇོ་བོ་ཆེན་པོའི་ཐུགས་ཤེལ་མདུང་མཐར་ཐོན་ལྟར་འོད་འཚེར་བ་དང་ལྡན་པ་ལ་རང་ཡི་དམ་དུ་གསལ་བའི་ཐུགས་ཀ་ནས་འོད་ཟེར་འཕྲོས་པ་ཕོག་ཐུགས་རྒྱུད་བསྐུལ།ཅི་འདོད་པའི་ལས་སྒྲུབ་པར་བསམས་ལ།ཨོཾ་མ་ཧཱ་དེ་བ་ཨུ་པ་སི་ཀ་སིདྡྷི་ཛཿ
ཞེས་ཅི་མང་བཟླས།ཡིག་བརྒྱ་བགྲངས་ནས་གཏོར་མ་བྱིན་གྱིས་བརླབས།ནེ་སེར་ཇོ་བོ་ཆེན་པོའི་ལྗགས་འོད་ཟེར་གྱི་སྦུ་གུས་དྲངས་ནས་གསོལ་བར་བསམས་ལ།ཨོཾ་མ་ཧཱ་བ་ཨུ་པ་སི་ཀཾ་ཨ་མྲྀ་ཏ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི།ཞེས་ལན་བདུན་

གྱིས་ཕུལ།ཨ་རྒྷཾ་སོགས་ཀྱིས་མཆོད།འདོད་དོན་ལ་གསོལ་བ་བཏབ།དངོས་དང་ཡིད་ཀྱིས་ཞེས་སོགས་ཀྱིས་ཡོང་ས་རྫོགས་བརྗོད།དེ་ནས།སྦྱང་གཤོངས་ཡིད་འརྡོ་རྗེ་སྦྱང་རྒྱ་ཆེ་བ།།བྱུ་དང་རི་དྭགས་སྨན་གྱིས་བརྒྱན་པའི་དབུས་རིན་རྣོན་ལས།།
གྲུའང་བཟང་ཡིད་འོང་ནང་།།སྤྲིན་དཀར་གཡོ་འདྲའི་རྟ་མཆོག་རྒྱུན་ལྡན་སྟེང་།།རྫུ་འཕྲུལ་དཔལ་བརྗིད་གྱིས་འགྱིང་བསྟན་བསྲུང་ཆེ།།ལྷ་ཡི་དགེ་བསྙེན་ཆེན་པོར་ཕྱག་འཚལ་ལོ།།ཡིད་འོང་མཆོད་སྨིན་ཚོགས་ཀུན་མ་ལུས་འབུལ།།བདག་སོགས་དགོན
གནས་གཉེར་དུ་གཏད་ལགས་པས།།ཕ་རོལ་རྦད་འདྲེ་གནོད་བྱེད་ཚོགས་ཞི་ནས།།བཤད་སྒྲུབ་ལེགས་ཚོགས་གོང་དུ་འཕེལ་བར་མཛོད།ཅེས་བསྟོད་ཅིང་འཕྲིན་ལས་བཅོལ་བར་བྱའོ།།༧།དེ་ལྟར་བསྒྲུབ་པར་བྱ་བའི་ལྷ་མཆོག་ནི་སེར་ཆེན་པོའི་རྗེས
གནང་ཇི་ལྟར་བྱ་བའི་ཚུལ་ནི།རྣལ་འབྱོར་པས་གནས་དབེན་པར་ནེ་སེར་ཇོ་བོ་ཆེན་པོའི་སྐུ་གསུང་ཐུགས་རྟེན་རྣམས་ཚོགས་པར་བྱ་ལ་ཐུགས་རྟེན་ནི་ཤེལ་དཀར་གྱི་མདུང་རིས་ཤོག་བུལ་བྲིས་པ་རབ་གནས་བྱས་པའོ།།དེ་ལྟར་ཚོགས་པར་བྱས་ནས་མདུན་བསྐྱེད
དང་བཟླས་པ་ཅུང་ཞིག་བྱས་ཏེ་སྐུ་གསུང་ཐུགས་ཀྱི་རྟེན་རྣམས་ལ་ཁྲུས་གསོལ་བྱས་ཏེ་ཆད་ལྷག་གི་ཉེས་པཞི་བར་བྱ་བའི་ཕྱིར་ཡིག་བརྒྱ་གང་དམང་བཟླས་ནས་བསྟོད་པས་བསྟོད།ཡིད་ཀྱིས་སློབ་མ་བཅུག་ཆོག་པའི་གནང་བ་ཞུས་ལ།གནས་དེ་ཉིད་དུ་ཙོག་ཙོའི
ཁཁ་ཟངས་ཀྱི་བུམ་པའི་ནང་དུ་ཨོཾ་རུ་རའི་ཕྱེ་མ་བཏབ་པའི་ཆུས་བཀང་བ་མེ་ཏོག་གི་ཁ་རྒྱན་ཅན་གཡས་སུ་བཞག།དབུས་སུ་ནེ་སེར་བ་བསྐྱེད་རྒྱུའི་དཀར་གཏོར་ནོར་བུའི་གཟུགས་ཅན་ཙཀ་ལི་བཙུགས་པ།གཡོན་དུ་དུང་ཆོས་སམ་ཉ་ལྕིབས་ཀྱི་སྣོད་དུ་རྒྱ་སྡུག

གཙང་མ་སྦྱངས་ལ་བཞག་པའི་མདུན་དུ་སྐྱུག་གུ་དང་ཤོག་བུ་སྟ་གོན་བྱ།མདུན་དུ་དངོས་གྲུབ་ཏུ་སྟེར་རྒྱུའི་རིལ་བུ་དང་ཆང་ཤིན་ཏུ་ཞིམ་པའང་བཤམས།དེ་དང་ཉེ་བར་ཤེལ་མདུང་དངོས་སམ་ཤོག་བུ་ལ་བྲིས་པ་དང་ནོར་གཞོང་ཡང
དེ་མཚུངས་དང་ཕྲེང་བའང་བཞག།མཐའ་ཚོགས་འཁོར་གྱིས་བསྐོར།མདུན་ཕྱོགས་རང་དང་ཉེ་བར་ལས་བུམ་ཁྲུས་ཀྱིས་བཀང་བ་ཀུ་ཤ་དང་བཅས་པ་བཞག།རྡོ་དྲི་ལ་སོགས་སྟ་གོན་བྱས།བགེགས་གཏོར་ཡང་བཤམས་ནས།འཇིགས་བྱེད་རྟ་མགྲིན
ལ་སོགས་པ་རང་གང་བྱེད་ཀྱི་བདག་བསྐྱེད་བཟླས་པ་དང་བཅས་པ་སྔོན་དུ་བཏང་།ནེ་སེར་བའི་གཏོར་མ་མཆོད་པ་རྣམས་བྱིན་གྱིས་བརླབས།ལས་བུམ་གྱི་སྟེང་དུ་རྡོ་རྗེ་གཟུངས་ཐག་བཞག་པའི་སྡེ་མོ་ནས་བཟུངས་ཏེ་ཡི་དམ་ལྷའི་ལས་སྔགས་དང་ཡིག་བརྒྱ་
གང་མང་བཟླས་ལ་སྒྲུབས།ཡི་དམ་ལྷའི་སྔགས་བཟླས་ཏེ།བསང་ཆུ་གཏོར་ནས་ནོར་བུའི་གཟུགས་ཅན་གྱི་གཏོར་མ་བསངས།སྭ་བྷཱ་ཝས་སྟོང་པར་སྦྱངས།སྟོང་པའི་ངང་ལས་མདུན་དུ་སྤང་གཤོངས་ཞེས་སོགས་ཀྱི་ནེ་སེར་བ་མངོན་རྟོགས་ལྟར་
བསྐྱེད།སྤྱན་དྲངས་བསྟོད་པའི་བར་བྱ།བཟླས་པ་ཅི་མང་བྱེད།དེ་རྗེས་བུམ་པ་བསངས་སྦྱངས་གོང་བཞིན་བྱེད།སྟོང་པའི་ངང་ལས་རིན་པོ་ཆེའི་བུམ་པ་ཁ་དོག་དམར་ཞིང་ཕུན་སུམ་ཚོགས་པའི་ནང་ལྷའི་སྨན་གྱི་བདུད་རྩིས་གང་བའི་དབུས་ཟླ་བའི
དཀྱིལ་འཁོར་གྱི་སྟེང་དུ་ཧྲཱིཿཡིག་གི་མཐར་སྔགས་དང་དེའི་ཕྱི་རིམ་དུ་དྲག་སྔགས་ཀྱིས་བསྐོར་བ་ལས་འོད་ཟེར་འཕྲོས།ཆུ་དང་རོ་གཅིག་ཏུ་གྱུར་པར་བསམས་ནས་གཟུངས་ཐབ་ནས་བཟུངས་ཏེ་སྔགས་སྤྱི་འགྲོ་དང་དྲག་སྔགས་ཀྱི་བཟླས་པ་ཅི་མང

བྱས་པའི་མཐར་སྔགས་རྣམས་འོད་དུ་ཞུ་ནས་ཆུ་དང་འདྲེས་པས་ཡེ་ཤེས་ཀྱི་བདུད་རྩིར་གྱུར་པར་བསམ་མོ།།དེ་ནས་ཚེ་གཟན།ཚེ་ཆང་རྣམས་བསངས་སྦྱངས་ནས།ནང་མཆོད་བླ་མེད་ལྟར་བྱིན་གྱིས་བརླབས།སླར་ཡང་ཚོགས་འཁོར་བྱིན་རླབས་བྱས་ཏེ།
གཏོར་མ་ལྷར་བསྐྱེད་པ་ལ་བསྟོད་པས་ལན་གཅིག་བསྟོད་ནས།སློབ་མ་རྣམས་མདུན་དུ་བཏང་།ཁྲུས་དང་ཕྱག་སོགས་བྱེད་དུ་བཅུག།མདུན་དུ་འདུག་ཏུ་བཅུག་ནས་ཁྲོ་བོ་སྤྱན་འདྲེན་སོགས་བགེགས་གཏོར་དཀྱུས་བཞིན་བཏང་རྗེས་སྔོན་འགྲོའི་ཆོས་བཤད
བྱས་ནས་མཎྜལ་འབུལ་དུ་བཅུག་ནས།འོ་ལ་དེ་ལྟར་མཎྜལ་ཟིན་ནས་གདམས་པ་དངོས་གཞི་འབུལ་བར་བྱེད་པ་ལ་ཆོས་འདིའི་ལོ་རྒྱུས་ཅུང་ཟད་ཅིག་བཤད་ན།༢འབྲོམ་སྟོན་རྒྱལ་བའི་འབྱུང་གནས་རྒྱལ་པོ་དད་པ་བརྟན་པོར་སྐུ་སྐྱེ་བ་བཞེས་སྐབས་སྲིན་ཡུལ
དུ་བྱོན།སྲིན་པོའི་སྒོ་སྲུང་སྐྲ་སེར་བ་མིག་རྣོ་བ།སེན་མོ་སོགས་འབར་བ་ཞིག་དང་ཕྲད་པས་དེ་ཉིད་དད་པ་ཐོབ་པས་སྨོན་ལམ་བཏབ་པལ་འབྲོམ་སྟོན་རྒྱལ་བའི་འབྱུང་གནས་སུ་སྐུ་སྐྱེ་བ་བཞེས་སྐབས་ལྷ་མཆོག་འདི་ལྟ་བུར་གྱུར་ནས་བསྟན་པ་ཚུལ་བཞིན་དུ
བསྲུང་བར་མཛད་པ་ཡིན་ལ།དེ་ལྟ་བུའི་རྗེས་གནང་འབུལ་བ་སྐབས་སུ་བབས་པ་ཡིན་ཏེ།ཇི་སྐད་དུ།བླ་མ་ལྔ་བཅུ་པ་ལས།ཉན་སོགས་འདོད་པས་གསོལ་གསུམ་གདབ།ཅེས་མ་གསོལ་བར་མི་བྱ་བར་གསུངས་པས།མར་གྱུར་སེམས་ཅན
ཐམས་ཅད་ཀྱི་དོན་དུ་མྱུར་བ་མྱུར་བར་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཅི་ནས་ཀྱང་ཐོབ་པར་བྱ།དེའི་ཕྱིར་དུ་འ་བླ་མ་དཔལ་རྟ་མགྲིན་དང་དབྱེར་མེད་པའི་ཞབས་དྲུང་དུ་ལྷའི་དགེ་བསྙེན་ཆེན་པོའི་རྗེས་གནང་ཟབ་མོ་ཞུ་སྙམ་པའི་མོས་པ་དང་།

ལྡན་པའི་སྒོ་ནས་འདིའི་རྗེས་ཟློས་མཛོད།ཅེས་རྗེས་ཟློས་བྱེད་དུ་བཅུག་ལ་བླ་མ་ཐུགས་བརྩེ་བ་ཆེན་པོ་ཅན་ཐུགས་བརྩེ་བ་ཆེན་པོས་ཉེ་བར་དགོངས་ཏེ་བདག་ལ་ལྷའི་དགེ་བསྙེན་ཆེན་པོའི་རྗེས་གནང་སྦྲུལ་དུ་གསོལ།ཞེས་ལན་གསུམ།
བྱའོ།།དེ་ནས་སློབ་དཔོན་གྱིས་ལ་མཐུན་མོང་བས་རྒྱུད་འཆོས་པའི་ཚུལ་མང་དུ་བཤད་ནས་གནས་ཁང་འདི་ཉིད་ཀྱང་ཐ་མལ་པའི་གནས་མ་ཡིན་པར་ནི་སེར་ཇོ་བོ་ཆེན་པོའི་གཞལ་ཡས་ཁང་སྤྱང་གཤོངས་དང་ལྡན་པའི་རི་བོ་ཡིད་དུ་འོང་བའི་དབུས་སུ་གཞལ
མེད་ཁང་ལྔ་བརྒྱ་བརྩེགས་པ་ཤེལ་གཡུགསེར་སོགས་རིན་པོ་ཆེ་ལས་གྲུབ་པའི་དབུས་སུ་གཏོར་མ་འདི་ཉིད་ཀྱང་སྤྲིན་དཀར་གཡོ་བ་འདྲ་བའི་རྟ་མཆོག་གི་སྟེང་དུ་ལྷའི་དགེ་བསྙེན་ཆེན་པོ་སྐུ་མདོག་ཤིན་ཏུ་དཀར་བ་མཛེས་ཤིང་ཡིད་དུ་འོང་བསྒྲུབ་པ་པོ་ལ་དངོས
གྲུབ་མཆོག་སྩོལ་བར་མཛད་པའི་མཐའ་སྐོར་དུ་བླ་མ་སངས་རྒྱས།བྱང་སེམས།ནེ་སེར་ཇོ་བོ་ཆེན་པོ་རང་གི་བཙུན་མོ།།སྲས་བློ་ན།དམག་དཔོན་སོགས་ཀྱིས་ཁྲིག་སྟེ་གང་ནས་བཞུགས་ཡོད་སྙམ་པའི་མོས་པ་དང་།བླ་མ་ཁོ་བོའང་དཔལ་རྟ་མགྲིན་
ངོས་ཡིན་སྙམ་དུ་མོས་པར་མཛད་པའི་སྒོ་ནས་དེ་དག་གི་མདུན་དུ་སྐྱབས་དཀོན་མཆོག་གསུམ་ལ་སྐྱབས་སུ་སོང་ནས་སྨོན་པ་དང་འཇུག་པའི་བྱང་ཆུབ་མཆོག་ཏུ་སེམས་བསྐྱེད་སྙམ་དུ་མཛོད་ལ་སྐྱབས་སུ་འགྲོ་ཞིང་སྨོན་འཇུག་བྱང་ཆུབ་ཏུ་སེམས་བསྐྱེད་པ
འདིའི་རྗེས་ཟློས་མཛོད་ཅེས་བརྡ་སྤྲད་ལ་འདི་ལྟར་རྗེས་ཟློས་ལན་གསུམ་བྱེད་དུ་བཅུག་གོ།དཀོན་མཆོག་གསུམ་ལ་བདག་སྐྱབས་མཆི།།སྡིག་པ་ཐམས་ཅད་སོ་སོར་བཤགས།།འགྲོ་བའི་དགེ་ལ་རྗེས་ཡི་རང་།།སངས་རྒྱས་བྱང་ཆུབ་ཡིད་ཀྱིས་བཟུངས།།

དེ་ནས་འདི་ལྟར་སྨོན་སེམས་སྐྱབས་འགྲོ་རྣམས་བྱས་ཟིན་ནས་རྗེས་གནང་དངོས་གཞི་འབུལ་བར་བྱེད་པ་ལ་ནུས་པ་དང་ལྡན་པར་བྱ་བའི་ཕྱིར་ཐོག་མར་ཁྱེད་རང་རྣམས་ལྷར་བསྐྱེད་པར་བྱེད་པ་ཡིན་པས་ཁོ་བོའི་ཆོ་གའི་ཚིག་འགྲེས་དང་མཐུན་པར་སྤྱན་དམིགས་གསལ།
ལམ་གྱིས་འདེབས་པར་མཛོད།ཅེས་བརྗོད་ནས་སློབ་མ་རྣམས་བསངས།སྭ་བྷཱ་ཝས་སྟོང་པར་སྦྱངས།སྟོང་པའི་ངང་ལས་སློབ་མ་རྣམས་སྦྱིན་དཀར་པོ་གཡོ་བ་འདྲ་བའི་རྟ་མཆོག་གི་སྟེང་དུ་ལྷའི་དགེ་བསྙེན་པོ་སྐུ་མདོག་དཀར་པོ་ཕྱག་གཉིས་ཤེལ་མདུང་དང
ནོར་བུ་འཛིན་པར་གྱུར་པའི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་གིས་མཚན་པར་གྱུར།ཅེས་དམིགས་པ་ཤིན་ཏུ་བརྟན་པར་བྱའོ།།དེ་ནས་རྗེས་གནང་དངོས་གཞི་འབུལ་བ་ལ།སྐུ་གསུང་ཐུགས་མཐའ་རྟེན་དང་བཅས་པ་འབུལ་བར་བྱེད་པ་ལ།
ག་མར་སྐུའི་རྗེས་གནང་གི་དོན་དུ་གསོལ་བ་འདེབས་པ་འདིའི་རྗེས་ཟློས་མཛོད་ཅེས་འདི་ལྟར་ལན་གསུམ་རྗེས་ཟློས་བྱེད་དུ་བཅུག།བླ་མ་ཐུགས་བརྩེ་བ་ཅན།ཐུགས་བརྩེ་བ་ཆེན་པོས་ཉེ་བར་དགོངས་ཏེ་བདག་ལ་ལྷའི་དགེ་བསྙེན་ཆེན་པོའི་སྐུའི་རྗེས་གནང
སྦྲུལ་དུ་གསོལ།ཞེས་བྱའོ།།དེ་ལྟར་ལན་གསུམ་རྗེས་ཟློས་བྱས་ཟིན་ནས་འདི་སྐད་ཅེས་བརྗོད་པར་བྱ་སྟེ་དེ་ལྟར་གསོལ་བ་ལན་གསུམ་བཏབ་པས་མདུན་གྱི་གཏོར་མ་ལྷའི་དགེ་བསྙེན་ཆེན་པོར་གསལ་བ་དེ་ལས་རང་འདྲ་གཉིས་པ་ཞིག་ཆད་ནས་སློབ་མ་ཁྱེད
ང་རྣམས་ལ་ཡེ་ཤེས་སེམས་དཔའི་ཚུལ་དུ་ཐིམ་པས་དགེ་བསྙེན་ཆེན་པོའི་སྐུ་དང་ཁྱེད་རང་རྣམས་ཀྱི་ལུས་ཆུལ་ཆུ་བཞག་པའི་ཚུལ་དུ་རོ་མཉམ་དུ་གྱུར་སོང་སྙམ་པའི་མོས་པ་མཛོད་ཅིག་ཅེས་བརྡ་སྤ